Joel McCrea

**Joel Albert McCrea**, nado en South Pasadena o 5 de novembro de 1905 e finado en Woodland Hills o 20 de outubro de 1990, foi un actor cinematográfico estadounidense. A súa carreira estendeuse durante cinco décadas, aparecendo en máis de cen filmes.

## Traxectoria 
Joel McCrea interesouse pola interpretación tras graduarse no Pomona College. Traballou no cinema como extra e con pequenos papeis dende 1927-28, cando asinou un contrato con Metro-Goldwyn-Mayer, onde foi escollido para un papel importante en *The Jazz Age* (1929), e conseguiu o seu primeiro papel protagonista o mesmo ano en *The Silver Horde*. Cambiouse á RKO en 1930, onde se asentou como un atractivo protagonista versátil abondo para protagonizar tanto dramas como comedias.

Na década de 1930, McCrea protagonizou *Ave do paraíso*, un drama romántico de aventuras ao lado da mexicana Dolores del Río. Posteriormente rodou dos westerns de Cecil B. DeMille, *Wells Fargo* (1937), coa súa futura esposa Frances Dee, e *Union Pacific* (1939), xunto a Barbara Stanwyck. Alcanzou o cumio da parte inicial da súa carreira a principios dos anos corenta, con filmes como *Foreign Correspondent* (1940), de Alfred Hitchcock, ''Sullivan's Travels* (1941), de Preston Sturges, e *The Palm Beach Story* (1942). 

McCrea tamén protagonizou dous westerns de William A. Wellman, *The Great Man's Lady* (1942), outra vez con Stanwyck, e *Buffalo Bill* (1944), xunto ao actor Edgar Buchanan (1944). Tralo éxito de *The Virginian* (1946), McCrea rodou exclusivamente westerns durante o resto da súa carreira, coa excepción do filme británico *Rough Shoot* (1953). En 1959, McCrea e o seu fillo Jody McCrea protagonizaron a serie da NBC *Wichita Town*, que durou unha temporada e foi producida por Mirisch Corp. En 1962 reuniuse co seu veterano compañeiro de westerns Randolph Scott en *Duelo na serra alta* (1962), baixo a dirección de Sam Peckinpah.

McCrea prefiriu dedicarse o resto da súa vida ao traballo de rancheiro. En 1969, foi incluído no Western Performers Hall of Fame no National Cowboy & Western Heritage Museum de Oklahoma City. Pola súa contribución á industria cinematográfica ten unha estrela no Paseo da Fama de Hollywood no 6901 de Hollywood Blvd., e outra no 6241 da mesma rúa pola súa contribución á radio.

## Vida persoal 
McCrea casou coa actriz Frances Dee en Brooklyn o 20 de outubro de 1933. Tiveron tres fillos, David, Peter e Jody, quen tamén foi actor. Joel e Frances permaneceron casados ata a morte del en Woodland Hills a causa dunha pneumonía aos 84 anos en 1990.

Ao longo da súa vida, McCrea e Dee viviron, criaron os seus fillos e cabalgaron no seu rancho que entón era unha área non desenvolvida do leste do condado de Ventura, en California. Os McCrea doaron varios centos de acres da súa propiedade á YMCA para a cidade de Thousand Oaks, California. Hoxe en día, a zona en que se atopa a Conejo Valley YMCA chámase "Joel McCrea Park".

## Filmografía 
* *The Jazz Age* (1929)
* *Ave do paraíso
* *Wells Fargo* (1937)
* *Union Pacific* (1939)
* *Foreign Correspondent* (1940)
* ''Sullivan's Travels* (1941)
* *The Palm Beach Story* (1942)
* *The Great Man's Lady* (1942)
* *The More the Merrier* (1943)
* *Buffalo Hill* (1944)
* *The Virginian* (1946)
* *Ramrod* (1946)
* *Four Faces West* (1948)
* *South of St. Louis* (1949)
* *Colorado Territory* (1949)
* *The Outriders * (1950)
* *Stars in My Crown* (1950)
* *Saddle Tramp* (1950)
* *Frenchie* (1950)
* *Cattle Drive* (1951)

* *The San Francisco Story* (1952)
* *Rough Shoot* (1953)
* *The Lone Hand* (1953)
* *Border River* (1954)
* *Black Horse Canyon* (1954)
* *Stranger on Horseback* (1955)
* *Wichita* (1955)
* *The First Texan* (1956)
* *The Oklahoman* (1957)
* *Trooper Hook* (1957)
* *The Tall Stranger* (1957)
* *Cattle Empire* (1958)
* *Fort Massacre* (1958)
* *The Gunfight at Dodge City* (1959)
* *Duelo na serra alta* (1962)
* *The Young Rounders* (1966)
* *Sioux Nation* (1970)
* *Cry Blood, Apache* (1970)
* *Mustang Country* (1976)

## Notas 
## Véxase tamén 
### Bibliografía 
* Nott, Robert *Last of the Cowboy Heroes: The Westerns of Randolph Scott, Joel McCrea, and Audie Murphy'', 2000, McFarland & Company, Inc., 
### Ligazóns externas 
* Photographs and literature
* Joel McCrea Wildlife Preserve
* Joel McCrea Ranch Foundation
* McCrea Ranch